
Tisztelt Képviselő-testület!

Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2019. (XII. 12.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2019. december 5.

Horinka László s.k.

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2019. november 14-ei ülése óta 1 képviselő-testületi döntés végrehajtási határideje járt le, továbbá 4 döntés jelenleg folyamatban levő az alábbiak szerint:

	Határozat száma
	Határozat kelte
	Határozat tárgya
	Határidő
	Állapot

	105/2019
	2019.08.22.
	Pályázat kiírása a Sülysáp 0406/40, 0406/41 és 0406/42 hrsz.-ú gazdasági területekre
	2019.11.30.
	Végrehajtva


II. Tájékoztató az előző ülés óta történt fontosabb eseményekről
· November 18-án hosszú szünet után ismét sor került állampolgársági eskü letételére önkormányzatunknál, Balog Sergiu Claudiu személyében. Alpolgármester úr közreműködésével zajlott le az esemény.

· November 20-án HACS szakmai fórumon vettem részt Kisnémediben.

· November 23-án a Barátság Nyugdíjas Klub Erzsébet és Katalin Bált rendezett a művelődési házban.

· November 26-án a Tápiómenti Települések Csatornamű Vízgazdálkodási Társulásának elnökségi ülése zajlott Nagykátán, a társulás lezárásának folyamata volt a fő téma.

· November 27-én a Magyar Államkincstár ellenőrzést tartott Önkormányzatunknál „A 2016-os kompenzációs keretből finanszírozott belterületi utak építése és fejlesztése Sülysápon” tárgyú pályázatunk ügyében, mely az Erkel Ferenc és Révai utcát, valamint a Szent István teret érintette. A pályázatunk megvalósulása lezárult, a Kincstár mindent megfelelőnek talált.

· November 30-án rendezte meg a Tápiómenti Kisbárka Egyesület a fogyatékkal élők délutánját a „Bárka napot” a művelődési házban, a programon – ahogy minden évben – idén is részt vettem.

· November 30-án került sor díszpolgárunk, Dr. Szegedi László atya gyémántmiséjére. E megható és felemelő eseményen természetesen én is részt vettem, és önkormányzatunk nevében köszöntöttem a plébános atyát e jeles évforduló alkalmából.

· December 2-án beadványuk nyomán egyeztető megbeszélést tartottunk a Kiskókai utcai lakosokkal az utca forgalmával kapcsolatosan. Az egyeztetés eredményeképpen kialakult forgalomszabályozási javaslat külön előterjesztésként szerepel az ülés napirendjén.
· December 6-án a Megyenapra vagyok hivatalos, melyet Pest Megye Közgyűlése és Pest Megye Önkormányzata szervez. A 2019. évi megyenapi ünnepség keretében különböző díjak átadására kerül sor.

